Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

Dønnamannen.
**Dønna** er en øykommune på Helgeland i Nordland. Den er i nord omgitt av kommunene Lurøy og Nesna, i øst Leirfjord, i sør Alstahaug og i sørvest Herøy. De tre største øyene i kommunen er Dønna, Løkta og Vandve. 

Kommunen har en stor skjærgård som består av øyer, holmer og skjær. Sjøen er grunn i skjærgården, noe som gjør at det tradisjonelt finnes mye fisk der. Hovedøya Dønna består av fjellformasjonen Dønnmannen, som er kommunens høyeste fjell (856 moh.). De andre øyene i kommunen er relativt lave.

På nordsiden av Dønna finnes Altervatn naturreservat.

Navnet Dønna
------------

Betydninga av navnet Dønna (Dynja) er omstridt. En mulig tolkning er at navnet kommer fra norrønt *Dynja* som betyr *dønning.* Men siden de fleste øyområdene som har -a i endestavelsen har sin opprinnelse i det gammelnorske navnet -eiar (øy), er det nærliggende å mene at a-en i Dønna betyr øy. Forstavelsen kan ha noe med dun å gjøre. Vi vet at det i områdene var store forekomster av gåsedun, og at Dønna og særlig Bjørn var et handelssentrum. Dønna kan derfor rett og slett bety Dunøy.

En annen tolkning er at navnet kan komme fra sørsamisk *Duvvene* "langt fra land", "langt utpå". Dønna ligger utenfor øyene Alsta, Handnesøya, Hugla og Tomma og på det viset langt fra land. De eldste skriftformene på navnet Dønna fra Snorres Edda, *Dun* og *Dyn*, kan komme fra sammentrekning av *Duvvene* til *Duvne*, *Duvn*, *Duun*. På samisk er også formen *Dauesna* dokumentert, men betydningen og ortografien er usikker.

Historie
--------

Gravfeltet på Gleinsneset, med sine 21 graver, er fra jernalderen. Vardehaugen (lokalt *Valhå'jn*) er en 35 m høy gravhaug fra romersk jernalder, hvorpå Nord-Europas største fallos er etablert, i sin tid for over 1600 år siden, til ære for Njord og Nerthus. På flere andre plasser, blant annet på øya Løkta (Hov), også et område med gravhauger fra vikingtiden.

Området var lenge et maktsentrum på Helgeland, da en rekke av kongens menn (hirdmenn) var beboende her. Storbonden Grankjell og hans sønn Åsmund Grankjellson etablerte seg på Dønnesgodset rundt år 1000, og var ofte i strid med Hårek fra Tjøtta. I samme området,
under Dønnesfjellet (127 moh), også kalt «Nordvestkapp», befinner seg Dønnes Kirke, en høglendekirke bygd på 1200-tallet av Pål Vågaskalm. Dønnesgodset var en tid regjeringssete for *Nordlandene*, bebodd av amtmann Peder Christophersen Tønder, på en tid da godset var Nord-Norges største landeiendom, og besto av om lag 200 gårder fra Namdalen i sør til Salten i nord. 

På 1500-tallet etableredes Bjørnsmartnan, som rundt 1870 var et av landets største årlige kystmarked, avholdt på tettstedet Bjørn. Kommunens tusenårssted er Nordvik gamle handelssted, som trolig er Nord-Norges eldste bevarte handelssted.

Dønna kommune ble opprettet 1/1 1962, og fikk da sitt kommunevåpen som reflekterer kommunens navn, en dønning. Fram til da var besto området av to ulike kommuner: Dønnes og Nordvik. Administrasjonssenteret er Solfjellsjøen, og tettstedet Bjørn har regelmessig hurtigbåt og ferjeforbindelse til Sandnessjøen eller Søvik. Kommunen fikk i 1999 bruforbindelse til Herøy.

Mye av næringslivet fokuserer på fiske, fiskeoppdrett og fiskeforedling. Det finnes også en del landbruk, turisme samt en del offentlig tjenesteyting.

Politikk
--------

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 34,6 | +7,2 | 267 | +47 | 6 | +1 | 2 |
| Senterpartiet | 24,3 | +4,4 | 187 | +28 | 4 | +1 | 2 |
| Høyre | 18,9 | −4,1 | 146 | −39 | 3 | −1 | 1 |
| Rødt | 12,2 | −4,6 | 94 | −41 | 2 | −1 | 1 |
| Sosialistisk Venstreparti | 10,0 | −2,9 | 77 | −26 | 2 |  | 1 |
| Valgdeltakelse/Total | 71,8 % | 778 | 17 | 7 |
| **Ordfører:** John-Erik S. Johansen (Ap) | **Varaordfører:** Sigrid Nesje (Ap) |
| Merknader: Kilde:  |

### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 27,4 | -9,5 | 220 | -40 | 5 | -1 | 2 |
| Høyre | 23,1 | +13,6 | 185 | +118 | 4 | +2 | 2 |
| Senterpartiet | 19,8 | -3,2 | 159 | -26 | 3 | -2 | 1 |
| Rødt | 16,8 | +16,8 | 135 | +135 | 3 | +3 | 1 |
| Sosialistisk Venstreparti | 12,8 | -6,0 | 103 | -30 | 2 | -1 |  |
| Andre |  | -8,4 |  | -59 |  | -1 | 1 |
| Valgdeltakelse/Total | 72,9 % | 809 | 17 | 7 |
| **Ordfører:** Nils Olav Jenssen (Sp) | **Varaordfører:** Trine Sivertsen Hjortdal (H) |
| Merknader: Kilde: valgresultat.no og Dønna kommune |

Festival på Dønna
-----------------

Fra sommeren 2017 blir det arrangert årlig festival på Dønna. Festivalen går under navnet Sjarkenfestivalen. Dette er en festival som har hovedfokus på båt- og fiskerinæringen som har vært en av de viktigste bidragsyterne på Dønna opp igjennom tidene. Festivalen arrangeres i Fiskerihavnen som ligger i Åkervågen på nordsiden av Dønna.

Kjente dønnaværinger
--------------------

* Åsmund Grankjellson (ca. 1000–1050), sysselmann.
* Pål Vågaskalm (-1245), medlem av kongens hird
* Gjeble Pederssøn (1490–1557), første evangelisk-lutherske superintendent (biskop)
* Preben von Ahnen (1606–1675), lensherre
* Peder Christophersen Tønder (1641–1694), amtmann og godseier
* Isach Jørgen Coldevin (1724–1793), godseier og militær.
* Anton Christian Bang (1840–1913), biskop og statsråd
* Ole Rølvaag (1876–1931), norskamerikansk professor og forfatter, født på Dønna
* Fredrikke Tønder-Olsen (1856–1931, kvinnesakskvinne.
* Axel Coldevin (1900–1992), professor og forfatter
* Steinar Bastesen (1945–), politiker og stifter av Kystpartiet
* Odd Eriksen (1955–), politiker (Ap), tidligere næringsminister
* Jostein Pedersen (1959–), musikkjournalist og programleder (NRK)
* Roy Jacobsen (1954 - ), forfatter
* Frode Alfheim (1967-), fagforeningsleder, leder i Industri Energi

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 27. juni 2017.
5. ↑  forfattere, ULIKE. «Dønna-namnet - fylkesleksikon Nordland». *arkivinordland.no*. Besøkt 23. februar 2023.
6. ↑  «Nasjonalbiblioteket». *www.nb.no*. Besøkt 6. april 2023.
7. ↑  valgresultat.no
8. ↑  «Møte i Kommunestyret 03.10.2023». Dønna kommune.

Eksterne lenker
---------------

* Offisielt nettsted Rediger på Wikidata

* (en) Dønna – kategori av bilder, video eller lyd på Commons Rediger på Wikidata
* (no) «Dønna» i *Store norske leksikon*
* (no) Kommunefakta Dønna - Statistisk sentralbyrå
* (no) Dønna og Herøy - turistinformasjon Arkivert 27. august 2022 hos Wayback Machine. - visithelgeland.com
* (no) Flyfoto fra Dønna

| * v
* d
* r
Nordland |
| --- |
| Nordland | Vesterålen | 
* Andøy
* Bø
* Hadsel
* Sortland
* Øksnes

 | Norges flagg |
| Lofoten | 
* Flakstad
* Moskenes
* Røst
* Vestvågøy
* Værøy
* Vågan

 |
| Ofoten | 
* Evenes
* Lødingen
* Narvik

 |
| Salten | 
* Beiarn
* Bodø
* Fauske
* Gildeskål
* Hamarøy
* Saltdal
* Steigen
* Sørfold

 |
| Helgeland | 
* Alstahaug
* Bindal
* Brønnøy
* Dønna
* Grane
* Hattfjelldal
* Hemnes
* Herøy
* Leirfjord
* Lurøy
* Nesna
* Rana
* Rødøy
* Meløy
* Sømna
* Træna
* Vefsn
* Vega
* Vevelstad

 |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |